Jelgavā, 2023. gada 24. augustā (prot. Nr.9, 7p.)

**Jelgavas VALSTSpilsētas pašvaldības 2023. gada 24. augusta**

**saistošie noteikumi Nr.23-16**

**“PAR MEDĪBĀM JELGAVAS VALSTSPILSĒTAS TERITORIJĀ”**

*Izdoti saskaņā ar Medību likuma 3. panta 2.1daļu*

1. Saistošie noteikumi (turpmāk – Noteikumi) nosaka teritorijas (zonas) Jelgavas valstspilsētā, kurās atļauts medīt gadījumos, ja medījamie dzīvnieki rada draudus iedzīvotājiem, vai rada postījumus dabai un īpašumiem, kā arī kārtību kādā organizējamas medības.
2. Medības Jelgavas valstspilsētas teritorijā ir organizējamas, ievērojot medību jomu reglamentējošo normatīvo aktu prasības, t. sk. noslēdzot ar zemes (meža) īpašnieku vai tiesisko valdītāju līgumu par medību tiesību nodošanu vai uz rakstveida pilnvaras pamata.
3. Medību organizēšana Jelgavas valstspilsētā ir atļauta teritorijās (zonas), kas norādītas Noteikumu pielikumā.
4. Medību organizēšanai atļautajās teritorijās (zonas):
   1. Jelgavas valstspilsētas meža teritorijās, kuras Nekustamā īpašuma valsts kadastra informācijas sistēmā reģistrētas kā mežs, atļauts medīt izmantojot medību rīkus vai medību šaujamieročus, kas aprīkoti ar šāviena trokšņu slāpētājiem vai mazkalibra medību ieročus;
   2. pārējās teritorijās (zonas) atļauts medīt tikai bebrus vai lapsas, izmantojot medību rīkus.
5. Medību šaujamieročus drīkst izmantot tikai atrodoties uz dabiska vai mākslīga paaugstinājuma, kura stāvēšanas vai sēdēšanas platforma nav zemāka par 1,5 metriem un dod iespēju veikt šāvienu uz leju.

Domes priekšsēdētājs A.Rāviņš